Jonas Vingegaard forsvarede den gule førertrøje på Puy de Dôme.

Se Tour de France på TV 2 eller uden afbrydelser på TV 2 Play. Helt som ventet var Jonas Vingegaard og Tadej Pogacar i duel på 9. etape, der havde målstreg på toppen af den berygtede stigning, Puy de Dôme. Sloveneren var igen stærkest, men Vingegaard mindskede sit tidstab til 8 sekunder. Det betød, at han holdt fast i den gule førertrøje, men at forspringet nu er nede på 17 sekunder. - Vi havde regnet med, at det blev en udbrudsetape. At tabe otte sekunder er måske ikke lige, hvad jeg håbede på, siger Jonas Vingegaard til TV 2 Sport. - Jeg havde ikke min bedste dag, og så bliver man bare straffet på sådan en stigning. Otte sekunder kan jeg leve med. - Jeg har kørt Puy de Dôme én gang tidligere. At prøve den i cykelløb er noget lidt andet. Meget tilfreds med den første uge Jonas Vingegaard var Pogacar overlegen på 5. etape, hvor han satte mere end et minut på kontoen i forhold til rivalen. Men allerede dagen efter svarede Pogacar igen og mindskede afstanden til 25 sekunder. Et forspring, der altså blev mindsket med yderligere 8 sekunder på Put de Dôme. - De næste 14 etaper kommer helt klar til at afgøre Tour de France. Jeg vil gøre mit for at få det i min favør. Har Pogacar overtaget nu? - Det ved jeg nu ikke. Jeg synes, at de etaper, der har været indtil videre, har passet ham bedre end mig. At være foran med 17 sekunder er stadig meget godt. Kan I gå tilfredse ind på hviledagen? - Det synes jeg helt klart. 9. etape blev vundet af canadiske Michael Woods, der var en del af dagens 14 mand store udbrud, som holdt til mål. Mandag er der hviledag, før der venter et par lettere etaper.